¿Qué ha sido de Fernando Simón?
#000002
Les obres que componen esta nueva esposición formen la “Edición Sarenco” al completu, un conxuntu de 25 poemes visuales compuestos por serigrafíes, litografíes, calcografíes y collages sobre papel. Esti conxuntu artístico forma parte de la coleición propia del Centru Niemeyer gracies a la donación fecha pol galerista Miguel Marcos en 2019 por mor de la esposición “Joan Brossa & Alain Arias Misson. De la poesía a la palabra, de la palabra a la calle”, qu’acoyó la Cúpula ente febreru y mayu d’aquel añu.
#000007
La esposición viaxa nuna maleta, que forma parte de l’amuesa y espónse xunto coles obres de la “Edición Sarenco”, que’l visitante va poder contemplar tamién. D’estilu retro, imitando a les feches en cuero a entamos del sieglu XX y con una imaxe de Brossa nel frente, esti elementu simboliza l’oxetivu d’esta esposición: descentralizar l’actividá xenerada nel Centru Niemeyer creando proyeutos culturales que puedan disfrutase en tol territoriu asturianu, contribuyendo d’esti mou a l’articulación del territoriu.
#000009
Joan Brossa (1919-1998) viose obligáu a dexar los estudios por mor de la guerra civil española, na que sirvió como soldáu nel exércitu republicanu. N’acabando la guerra, conoció al impresor Enric Tormo, quien lu introduxo nos círculos de la vanguardia artística, conociendo per aciu d’él al poeta J. V. Foix y al pintor Joan Miró. Autor singular y autodidacta, Brossa escribió les sos primeres poesíes nes trincheres. Abrióse a la esperimentación cola poesía hipnagóxica, basada n’imáxenes del estáu de vixilia. En 1948, xunto colos pintores Joan Ponç, Modest Cuixart y Antoni Tàpies, y al críticiu d’arte Arnau Puig, fundó’l grupu “Dau al Set”, qu’editó la revista homónima, prestixosa publicación vanguardista. La so obra poética y teatral, qu’exerció una considerable influencia sobre los grupos vanguardistes, incluyó numberoses collaboraciones con pintores, músicos y cineastes.
#000011